text: SønderjyskE spiller også i superligaen i næste sæson
  24 maj 2015 kl. 17.20
  Stor jubel og glæde hos SønderjyskEs spillere, trænere og tilskuere, da kampen blev fløjtet af med slut-resultatet 1-1. SønderjyskE var ellers længe bagud 1-0 - men et selvmål af FC Vestsjælland betyder, at SønderjyskE er sikker på også at spille i superligaen efter sommerferien.
  Esbjerg fB møder AaB tirsdag aften i Aalborg - og en sejr her sikrer fortsat vestjysk superliga-status. Ellers bliver næste søndags kamp på Blue Water Arena mod FC Vestsjælland en direkte duel om overlevelse.
  